ΓΡΑΠΤΗ ΕΡΩΤΗΣΗ E-3179/00

υποβολή: Mark Watts (PSE) προς την Επιτροπή

(10 Οκτωβρίου 2000)

Θέμα: Έκθεση προς την ΓΔ Ανάπτυξης με τίτλο Έκθεση για τη στρατηγική στονποτομέα της κτηνοτροφίας

Η έκθεση με τίτλο Έκθεση για τη στρατηγική στονποτομέα της κτηνοτροφίας που εκπονήθηκε από συμβούλους για λογαριασμό της Επιτροπής, είναι ενθουσιώδης όσον αφορά την εντατικοποίηση των συστημάτων παραγωγής ζωικού κεφαλαίου στις αναπτυσσόμενες χώρες, παρόλο που δέχεται ότι τα πιο εντατικά προγράμματα επιβάλλουν περιορισμούς στην ευημερία των ζώων.

Συμμερίζεται η Επιτροπή τον ενθουσιασμό που εκφράζεται στην προαναφερθείσα έκθεση για την εντατικοποίηση της παραγωγής ζωικού κεφαλαίου στις αναπτυσσόμενες χώρες; Εάν ναι, ποια μέτρα, ποιες πολιτικές και ποιοι μηχανισμοί προτείνει η Επιτροπή ότι θα πρέπει να χρησιμοποιηθούν προκειμένου να διασφαλιστεί ότι η εντατικοποίηση της παραγωγής ζωικού κεφαλαίου στις αναπτυσσόμενες χώρες δεν θα συνοδεύεται από τα προβλήματα ευημερίας των ζώων που διαπιστώθηκαν στις αναπτυσσόμενες χώρες;

Προτίθεται η Επιτροπή να επιβεβαιώσει ότι δεν θα ενθαρρύνει τη χρησιμοποίηση στις αναπτυσσόμενες χώρες συστημάτων που καταργούνται σταδιακά με νόμο στην Κοινότητα, όπως, για παράδειγμα, οι συστοιχίες κλωβών για τις ωοτόκες όρνιθες και τα κιβώτια για τους μόσχους;

Απάντηση του κ. Nielson εξ ονόματος της Επιτροπής

(13 Νοεμβρίου 2000)

Για τους λόγους που εξηγήθηκαν στο σχέδιο εγγράφου στρατηγικής στονποτομέα της κτηνοτροφίας, η τάση για εντατικοποίηση της κτηνοτροφίας είναι ήδη αισθητή, ειδικά στις αναπτυσσόμενες χώρες, στις οποίες η αύξηση της ζήτησης είναι μεγαλύτερη. Σε ορισμένες περιοχές, η εντατικοποίηση της ζωικής παραγωγής μεταφράζεται σε ανάπτυξη περιαστικών βιομηχανικών σχημάτων (κυρίως στην Ασία και στη Λατινική Αμερική), γεγονός που οδηγεί σε νέους περιορισμούς σε θέματα περιβάλλοντος, ανθρώπινηςγείας, κοινωνικής ανάπτυξης και ευημερίας των ζώων.

Όπως αναφέρεται στο σχέδιο εγγράφου, η αναπτυξιακή βοήθεια της Κοινότητας στοχεύει στην ενίσχυση των φτωχών κτηνοτρόφων μικρής κλίμακας και για τον λόγο αυτό δενποστηρίζει οικονομικά τη δημιουργία ή την προαγωγή της βιομηχανικής παραγωγής ζώων στις αναπτυσσόμενες χώρες. Στονποτομέα της κτηνοτροφίας, η κοινοτική βοήθεια θα κατευθυνθεί προς τις φτωχές αγροτικές κοινότητες που αντλούν μεγάλο μέρος των εισοδημάτων τους από την κτηνοτροφία.

Επομένως, η Επιτροπή επιβεβαιώνει ότι δεν θα ενθαρρύνει στις αναπτυσσόμενες χώρες τη χρήση συστημάτων τα οποία έχουν δια νόμου καταργηθεί στην Κοινότητα, όπως είναι π.χ. οι κλωβοστοιχίες για τις ωοτόκες όρνιθες και οι μοσχοκλωβοί.

Ακόμη και αν η Επιτροπή δεν συμβάλει και δεν πρόκειται να συμβάλει στην εκβιομηχάνιση της κτηνοτροφίας, θα εξετάσει, μαζί με ορισμένα κράτη μέλη και αναπτυσσόμενες χώρες, τον Οργανισμό Επισιτισμού και Γεωργίας (FAO) και την Παγκόσμια Τράπεζα, τα θέματα προστασίας των ζώων στο πλαίσιο της διεθνούς πρωτοβουλίας LEAD(1). Η μελέτη που θα πραγματοποιηθεί στην Ασία και στην Λατινική Αμερική τους επόμενους μήνες με τηνποστήριξη του κοινοτικού κονδυλίου του προϋπολογισμού για το περιβάλλον, καθώς και άλλες εργασίες από διάφορους οργανισμούς για το ίδιο θέμα, αναμένεται ότι θα δώσουν στρατηγικές κατευθύνσεις στουςπεύθυνους λήψεως αποφάσεων τόσο σε εθνικό όσο και σε διεθνές επίπεδο.

(1) Κτηνοτροφία, περιβάλλον και ανάπτυξη.